Dôvodová  správa
k privatizácii časti zdravotníckeho  zariadenia
Nemocnica s poliklinikou Sobrance – časť Obvodné zdravotné stredisko Veľké Revištia

Dôvodom predloženia tohto materiálu na rokovanie vlády Slovenskej republiky je vydanie rozhodnutia o privatizácii časti zdravotníckeho zariadenia (ďalej len „ZZ“) Nemocnica s poliklinikou Sobrance – časť Obvodné zdravotné stredisko Veľké Revištia priamym predajom časti zdravotníckeho zariadenia MUDr. Andrejovi Dubrovskému, bytom 072 33  Fekišovce 8.
1.	Vymedzenie privatizovaného majetku
Nemocnica s poliklinikou Sobrance bola zriadená zriaďovacou listinou Ministerstva zdravotníctva SR zo dňa 29.11.1991 pod číslom 3724/1991-A/XI-2 ako štátna príspevková organizácia,  s účinnosťou od 1.1.1992. 
  Časť Nemocnice s poliklinikou Sobrance – OZS Veľké Revištia  bola zaradená do privatizácie uznesením vlády SR č. 556/1999 zo dňa 30. júna 1999. Základný privatizačný projekt tohoto zdravotníckeho zariadenia bol predložený zriaďovateľom  MZ SR  na MSPNM SR dňa 19.12.2001. Jedná sa o nový základný privatizačný projekt – prepracovaný iba na jeden z výstupov NsP Sobrance, zaradených do 1. etapy privatizácie, na základe odporúčania MSPNM SR (výberovej komisie) zo dňa 12.4.2001. Informácia o predložení privatizačného projektu bola v zmysle § 10 ods. 7 zákona č. 92/1991 Zb. v znení neskorších predpisov  zverejnená dňa 31.1.2000 v dennej tlači.
Do privatizácie podľa základného privatizačného projektu vstupuje časť majetku zdravotníckeho zariadenia – Obvodné zdravotné stredisko Veľké Revištia, so spôsobom privatizácie – priamy predaj.  Hlavným predmetom činnosti je poskytovanie liečebno-preventívnej starostlivosti praktickým lekárom pre dospelých v územnom obvode obce Veľké Revištia. Neštátnu prax tu vykonáva MUDr. Andrej Dubrovskij.

Ekonomická charakteristika časti  „ZZ“ Obvodné zdravotné stredisko Veľké Revištia: 

| 2000 | k 30.9.2001
Počet pracovníkov | 0 | 0
Výkony a mimoriadne  výnosy | 15 | 11
Náklady | 0 | 0
Disponibilný zisk | 15 | 11

Údaje o rozsahu a štruktúre majetku časti „ZZ“ Obvodné zdravotné stredisko Veľké Revištia k dátumu spracovania  privatizačného projektu, t.j. k 30.9.2001 ( v tis. Sk) :

                           Aktíva celkom                                         51
                           stále aktíva                                                51
                             z  toho 
                                  - pozemky                                          51 
obežné aktíva                                            0
Záväzky celkom:                                       0
Majetok samostatne 
privatizovanej jednotky                        51

2. Návrhy privatizačných projektov a podnetov vypracovaných na zdravotnícke zariadenie Nemocnica s poliklinikou Sobrance- časť Obvodné zdravotné stredisko Veľké Revištia 
             
Základný privatizačný projekt bol vypracovaný vedením zdravotníckeho zariadenia Nemocnica s poliklinikou Sobrance. Projekt má jednu výstupnú privatizovanú jednotku – Obvodné zdravotné stredisko Veľké Revištia, ktoré je navrhnuté privatizovať spôsobom privatizácie priamy predaj na základe výberového konania. 
MZ SR ako zriaďovateľ „ZZ“ vo svojom stanovisku k privatizačnému projektu zo dňa 11.2.2002, súhlasí s navrhovanou metódou privatizácie v základnom privatizačnom projekte Nemocnice s poliklinikou Sobrance - s priamym predajom OZS Veľké Revištia a navrhuje ako nadobúdateľa MUDr. Andreja Dubrovského, ktorý v OZS Veľké Revištia poskytuje zdravotnú starostlivosť. 
Protimonopolný úrad SR  vo svojom stanovisku zo dňa 7.5.2002 súhlasí s tým, aby MSPNM SR vyzvalo všetkých záujemcov o privatizáciu predmetného „ZZ“, aby vypracovali a predložili svoj privatizačný zámer a zároveň odporúča, aby sa o budúcom nadobúdateľovi privatizovaného subjektu rozhodlo vo výberovom konaní. Úrad súčasne žiada, aby pri výbere nadobúdateľa boli zohľadnené všetky skutočnosti súvisiace s privatizáciou v tom zmysle, aby privatizáciou predmetného subjektu nedošlo ku vzniku alebo posilneniu dominantného postavenia nového vlastníka na relevantnom trhu.
MSPNM SR eviduje nasledovné podnety na privatizáciu časti zdravotníckeho zariadenia – Obvodné zdravotné stredisko Veľké Revištia:

1.

MUDr. Andrej Dubrovský, NZZ – Veľké Revištia, 072 43
Predložené dňa: 9.2.2000

3.  Postup posudzovania privatizačného projektu a výberu nadobúdateľa privatizovaného  majetku
Základný privatizačný projekt zdravotníckeho zariadenia Nemocnica s poliklinikou Sobrance bol po posúdení odbornými útvarmi MSPNM SR prerokovaný v pracovnej komisii dňa 13.6.2002. 
Komisia odporučila privatizovať časť zdravotníckeho zariadenia – Obvodné zdravotné stredisko Veľké Revištia spôsobom privatizácie priamy predaj záujemcovi, ktorý bude vybraný vo výberovom konaní na MSPNM SR zo známych záujemcov o privatizáciu predmetného zariadenia. Následne pristúpilo MSPNM SR k príprave výberového konania pre výber nadobúdateľa privatizovaného majetku časti zdravotníckeho zariadenia priamym predajom.
Ministerstvo písomne oslovilo jediného záujemcu o privatizovaný majetok so žiadosťou o doplnenie jeho podnetu pre potreby výberového konania, s termínom predloženia ponuky do 1.7.2002. Záujemca MUDr. Andrej Dubrovskij bytom  Fekišovce 8 ponuku do výberového konania predložil. 
Komisia MSPNM SR pre výber nadobúdateľa  privatizovaného majetku priamym predajom, zriadená ministerkou pre správu a privatizáciu národného majetku, posúdila predložený návrh dňa  4.7.2002 a 18.7.2002 a odporučila MUDr. Andreja Dubrovského, bytom 072 33 Fekišovce 8 ako budúceho nadobúdateľa časti zdravotníckeho zariadenia Nemocnica s poliklinikou Sobrance – časť Obvodné zdravotné stredisko Veľké Revištia.
MUDr. Andrej Dubrovskij splnil všetky podmienky výberového konania. Je to jediný záujemca o privatizáciu predmetného zariadenia, ktorý zároveň vykonáva v tomto zdravotnom stredisku ako jediný lekár neštátnu prax v odbore všeobecného lekárstva. V podnikateľskom zámere predpokladá naďalej poskytovať zdravotnú starostlivosť v spádovej oblasti 8 obcí, pričom chce túto skvalitniť dokúpením nových prístrojov, ako aj investovaním do objektu, ktoré je vzhľadom na stav objektu nevyhnutné. 

ZÁVER :

Ministerstvo pre správu a privatizáciu národného majetku Slovenskej republiky navrhuje vláde Slovenskej republiky vydať rozhodnutie o privatizácii časti zdravotníckeho zariadenia Nemocnica s poliklinikou Sobrance - časť Obvodné zdravotné stredisko Veľké Revištia priamym predajom  MUDr. Andrejovi Dubrovskému, bytom 072 33  Fekišovce 8.